Udtalelse afgivet af Det Rådgivende Udvalg for Kartel- og Monopolspørgsmål på mødet den 6. juli 2018 om et udkast til afgørelse i sag AT.40099 — Google Android

Referent: Tjekkiet

(2019/C 402/05)

1. Det rådgivende udvalg er enigt med Kommissionen i, at: a) det første relevante produktmarked er det globale marked (bortset fra Kina) for licensering af intelligente mobilstyresystemer som defineret i udkastet til afgørelse b) det andet relevante produktmarked er det globale marked (bortset fra Kina) for app-butikker til Android-mobilstyresystemet som defineret i udkastet til afgørelse c) det tredje relevante produktmarked (eller gruppe af markeder) består af nationale markeder for generelle søgetjenester som defineret i udkastet til afgørelse d) det fjerde relevante produktmarked er det globale marked for ikkestyresystemspecifikke mobilbrowsere som defineret i udkastet til afgørelse.

2. Det rådgivende udvalg er enigt med Kommissionen i, at Google har haft en dominerende stilling på: a) det globale marked (bortset fra Kina) for licensering af intelligente mobilstyresystemer siden 1. januar 2011 b) det globale marked (bortset fra Kina) for app-butikker til Android-mobilstyresystemet siden 1. januar 2011 c) hvert eneste af de nationale markeder for generelle søgetjenester i EØS siden 1. januar 2011.

3. Det rådgivende udvalg er enigt i Kommissionens analyse af, at Googles sammenkobling vedrørende dets proprietære mobil-apps (nemlig sammenkoblingen mellem Google Search-appen og Play Store-appen og sammenkoblingen mellem Google Chrome og Play Store-appen samt Google Search-appen) kan have konkurrencebegrænsende virkninger og i Kommissionens konklusion om, at selskabets sammenkobling vedrørende dets proprietære mobil-apps udgør misbrug af en dominerende stilling.

4. Det rådgivende udvalg er enigt med Kommissionen i, at Google ikke har godtgjort, at selskabets sammenkobling vedrørende dets proprietære mobil-apps blev opvejet endsige overgået af effektivitetsfordele, som ligeledes er til gavn for forbrugeren

5. Det rådgivende udvalg er enigt med Kommissionens analyse af, at Googles adfærd med licensering af Play Store-appen og Google Search-appen på betingelse af, at hardwareproducenterne accepterer antifragmenteringsforpligtelserne i antifragmenteringsaftalerne kan have konkurrencebegrænsende virkninger og i Kommissionens konklusion om, at denne adfærd udgør misbrug af en dominerende stilling.

6. Det rådgivende udvalg er enigt med Kommissionen i, at Google ikke har godtgjort, at selskabets adfærd med licensering af Play Store-appen og Google Search-appen på betingelse af, at hardwareproducenterne accepterer antifragmenteringsforpligtelserne i antifragmenteringsaftalerne, blev opvejet endsige overgået af effektivitetsfordele, som ligeledes er til gavn for forbrugeren.

7. Det rådgivende udvalg er enigt med Kommissionen i, at de porteføljebaserede indtægtsdelingsbetalinger, som Google ydede til hardwareproducenter og mobilnetoperatører, var eksklusivitetsbetalinger som beskrevet i udkastet til afgørelse.

8. Det rådgivende udvalg er enigt med Kommissionens analyse af, at Googles adfærd med at yde porteføljebaserede indtægtsdelingsbetalinger til hardwareproducenter og mobilnetoperatører på betingelse af, at de ikke forudinstallerede nogen konkurrerende generel søgetjeneste på nogen enhed inden for en aftalt portefølje, kan have konkurrencebegrænsende virkninger, og i Kommissionens konklusion om, at denne adfærd udgør misbrug af en dominerende stilling.

9. Det rådgivende udvalg er enigt med Kommissionen i, at Google ikke har godtgjort, at selskabets adfærd med at yde porteføljebaserede indtægtsdelingsbetalinger til hardwareproducenter og mobilnetoperatører på betingelse af, at de ikke forudinstallerede nogen konkurrerende generel søgetjeneste på nogen enhed inden for en aftalt portefølje, blev opvejet endsige overgået af effektivitetsfordele, som ligeledes er til gavn for forbrugeren.

10. Det rådgivende udvalg er enigt i Kommissionens vurdering af, at ovennævnte adfærd udgør en samlet og vedvarende overtrædelse som beskrevet i udkastet til afgørelse.

11. Det rådgivende udvalg er enigt med Kommissionen i dens vurdering af varigheden af overtrædelsen som beskrevet i udkastet til afgørelse.

12. Det rådgivende udvalg er enigt med Kommissionen i, at den har kompetence til at anvende artikel 102 i TEUF og EØS-aftalens artikel 54 i den foreliggende sag.

13. Det rådgivende udvalg er enigt med Kommissionen i, at de forskellige former for adfærd, der er omfattet af udkastet til afgørelse, individuelt og kollektivt har en mærkbar indvirkning på samhandelen mellem medlemsstaterne og mellem de kontraherende parter som omhandlet i artikel 102 i TEUF og artikel 54 i EØS-aftalen.